Lakers-legenden som nærmer seg Jordan og Magic
Ni måneders steketid senere kom gutten som skulle bli en av verdens største idrettsprofiler, til verden. Og navnet ble nettopp Kobe.Mannen som i en årrekke har vært blant USAs største idrettsstjerner, og som er en av basketballsportens største noensinne. - Han er en av de absolutt beste som er aktive nå, og han er den som har båret Los Angeles Lakers i mange år. I tillegg til at han er veldig, veldig god, så gjør han publikumsvennlige ting på banen, sier Ulf Landström, landslagsansvarlig i Norges basketballforbund, til VG Nett.At Kobe Bryant endte opp som basketball-spiller, var kanskje ingen bombe. Som sønn av Philiadelphia 76ers-spiller Joe Bryant og nevøen til John Cox, ble han rett og slett flasket opp på sporten. Hva er ditt beste OL-minne?Skriv din historie i protokollen! Han var ikke mer enn tre år da han begynte å spille, og favorittlaget ble med en gang Los Angeles Lakers. Bryants familie bodde på denne tiden i Italia, hvor faren spilte profesjonell basketball. Men bestefaren hans begynte å sende Kobe videoer fra NBA-kamper, som den vesle gutten kunne studere.- Faren min sa: Se på dette. Ser du denne mannen? Slik kan du gjøre god nytte av venstrehånden din. Det var John Battle, uttalte Bryant til ESPN i 2010. Det å studere stjernene og forsøke å imitere deres geniale særtrekk, var noe Bryant fortsatte med. I 1991 flyttet familien hans tilbake til USA, og han kunne starte på high school. Han han begynte å spille basketball for skolen sin, som før Bryants ankomst ikke hadde vært annet enn middels gode.Med Bryant på laget endret akkurat dét seg ganske kjapt. Og da unggutten etter hvert skulle velge college, manglet det ikke på tilbud. Ifølge ESPN skal han ha stått i gangen på Lower Merion High School og delt ut uåpnede inntaksbrev fra ulike skoler rundt om kring. Det ble aldri mer skole på Bryant. Tanken om å gå direkte til proffligaen hadde slått rot i ham, og ville ikke slippe.- Jeg har sagt til meg selv at dersom jeg fikk muligheten til å droppe college og gå rett til NBA, ville jeg gjøre det. Muligheten kom, og jeg grep den, sa han etter draftingen.De første sesongene for Lakers satte Bryant stadig rekorder, og måtte tåle sammenligninger med både Michael Jordan og Earvin «Magic» Johnson. - Det er for tidlig å sette Bryant helt opp på det nivået. Det handler mye om å vinne titler år etter år. Da Jordan spilte, vant laget hans uansett. Men Bryant vil komme til å nevnes blant de største når han gir seg, sier Landström i Norges basketballforbund, som rangerer Jordan som nummer én, Bill Russell som nummer to og Kareem Abdul Jabbar som nummer tre i baskethistorien. - Og Kobe er inne på topp ti nå, og han klatrer for hvert år som går, fastslår svensken. Han får støtte av Torgeir Bryn, den første skandinaveren t il å spille i NBA. - Han er en av de aller største. Når du sammenlignes med Jordan og Magic Johansen, sier det seg selv. Han leverer når han må, og listen med mesterskap og rekorder er så lang at den ikke stopper med én side, sier Bryn til VG Nett. I 2000, 2001 og 2002 vant Lakers tre titler på rad. Bryant utgjorde en superduo sammen med Shaquille O`Neal, men gnisningene mellom de to ble etter hvert mer og mer tydelige. Forholdet mellom dem hanglet seg videre, men vinteren 2003 gikk Bryant ut og sa at hanvurderte å skifte klubbetter sesongen på bakgrunn av uoverensstemmelsene dem i mellom. - Dersom jeg bestemmer meg for å forlate Lakers i slutten av sesongen, er Shaqs barnslige ego og sjalusi en stor årsak, sa han. I 2004 ble det klart - O`Neal meldte overgang til Miami Heat.I mellomtiden hadde det skjedd andre ting rundt Kobe Bryant som skapte overskrifter. 4. juli 2003 ble det utstedt arrestordre på Bryant etter at en 19 år gammel kvinne anmeldte ham for å ha forgrepet seg seksuelt på henne.Saken rullet og gikk helt det viste seg at kvinnen ikke ønsket å vitne i saken. Bryant beklaget seg til slutt offentlig, men ville ikke ta på seg skyld i saken. Partene kom til enighet, uten at vilkårene ble kjent for offentligheten.I årene etter feiden mot Shaquille O`Neal, har Bryant vært lojal mot LA Lakers. I tillegg til de tre titlene han tok fra 2000-2002, vant laget serien også i 2009 og 2010. Han har satt scoringsrekorder i fleng, og satte karrierebeste med 81 poeng i en kamp mot Toronto Raptors i 2006. Priser har regnet over ham, og er fast inventar på det årlige All Star-laget. Bryant har også et OL-gull hengende hjemme, etter at USA vant finalen i Beijing i 2008. På privaten møtte Bryant sin framtidige kone i 1999. Bare seks måneder etter møtet med 17-årige Vanessa Laine gikk basketstjernen ned på kne, og i april 2001 giftet de seg. Det for øvrig uten at Bryants familie var til stede. De var imot forholdet og giftermålet, blant annet på bakgrunn av deres unge alder, og det faktum at Laine ikke var afrikansk-amerikansk.Bryant fikk etter hvert en datter til, og er i dag tobarnsfar til Natalia Diamante og Gianna Maria-Onore. Yngstedatteren ble for øvrig fødte bare minutter før Shaquille O`Neals datter Me`arah Sanaa... I 2011 tok Vanessa og Kobe Bryant ut skilsmisse. - Sakene med anklagene er et tilbakelagt kapittel som ikke snakkes om lenger. Det er er idrettsmannen Bryant som får fokuset, fortjent nok, sier Landström.
Da Joe og Pamela Bryant fikk øye på biffen «Kobe» på en restaurantmeny, var navnet på deres kommende sønn bestemt.